مول لمليح (مسلسل)

مول لمليح هوّ مسلسل درامي مغريبي بان ف 2022، من لإخراج ديال أيوب لهنود، سيناريو ديال مامون الناصيري، و متّلو فيه عبد الإله رشيد، سعد موفق، سعيد باي، فضيلة بنموسى، كوثر تيسية، ريم فكري و غيرهوم. تبت هاد لمسلسل على لقناة اللولة ف شهر رمضان، و كان كيدوز على التلفازة من التنين ل لخميس معا 22:30 ب توقيت ڭرينيتش.

هاد لمسلسل كيعاود لقصة ديال جوج خوت و كيفاش طلعو من حومة شعبية ف مراكش ل عالم الشهرة و لبيزنيس، تا ولاو كيمتالكو واحد من أشهر الريسطوات ف لبلاد، و كيفاش طورو راسهوم و واجهو بزاف د التحديات تا حققو لأحلام ديالهوم.

 لفكرة 
لفكرة لأصلية ديال مامون الناصيري، و السيناريو تّكتب بشكل جماعي معا لموخريج أيوب لهنود و كتّاب خرين د السيناريو. حاولو لكتّاب باش يبيّنو لعقبات لي كيواجهو الشباب لمغريبي ف تحقيق لأحلام ديالو.

 لقصة 
لمسلسل كيبدا ف لقنت د لحومة، ملي لعربي كيحط لكرّوصة ديالو لي كيبيع فيها الساندويتشات. لعربي واحد الشاب كيدمر و كيصوّر طرف د لخبز من عرق جبهتو، و باغي يطور راسو و يحسن لمستوى لإجتماعي ديالو. و باغي يرد الجميل ل لواليدة ديالو لي رباتو، و يتهلا ف حبيبتو سعيدة.

لعكس من هادشي، خوه الصغير عباس مستهتر و مشومر، و ماباغي يدير تا شي مجهود باش يوصل ل لكبيدة ديال حنان لي ساكنة ف نفس لحومة و ماكاتبادلوش لمشاعر، حيت كاتميل ل خوه لعربي.

عباس كيكتاشف وصفة د الطياب سحرية لي كاتبدل حياتو و حياة خوه، و كاتخليهوم يوصلو ل النجاح و يترفحو، ولاكين هادشي غايأتر بشكل خايب على لعلاقة بيناتهوم.

 لأدوار الرئيسية 
الممثل.الدورالشخصيةعبد لإله رشيدلعربيشاب كيبيع الساندويتشات ف كروصة ف حومة شعبيةسعد موفقعباسلخو الصغير ديال لعربيسعيد بايفؤادراجل خت لعربي و عباس، خدّام ف شركة و ديما مدابز معا مراتوفضيلة بنموسىلحاجةلم ديال لعربي و عباسكوثر تيسيةزينبخت لعربي و عباس و مرات فؤادريم فكريسعيدةخطيبة د لعربي ف لبدية د لمسلسل

 أدوار تانوية 

 صباح بنشويخ
 زهيرة صديق
 زينب عبيد
 محمد الشوبي
 حسن بديدة
 حسام غيلان
 عزيز البوزاوي
 موسى معسكري
 حمزة الفضلي
 أسامة أسوس
 محمد الحسيني البومسهولي
 خديجة عماري

 مصادر 

تصنيف:مسلسل د التلفازة مغريبي
تصنيف:مسلسل د التلفازة بدا ف 2022